Han er en af de få, der er blevet tilbudt et job hos Google. Det er under en procent, der slipper gennem benhårde ansættelseskrav. - Jeg troede næsten ikke på det, men den er god nok, siger Thomas Røhr Kristiansen. Han har arbejdet hos Google i Dublin i fire år, og har haft stor succes med, at  udvikle kreative processer, der optimerer søgning i forbindelse med salg. Da han tilbydes at blive forflyttet til hovedkontoret i USA bliver det kun for en kortere periode. - Jeg uddanner nogle af medarbejderne i den kreative proces, og tænker, at nu er det på tide, at vende hjem til Nordjylland. - Jeg har fået nogle værdier, som betyder meget mere for mig. To børn på to og fire år er vigtigere end en karriere inden for Google. I dag bor han og familien tæt på naturen i Støvring, og han arbejder som marketingschef hos Freeway, der har hovedkontor i Viborg.

Opsummering:
En karriere hos Google er ikke det vigtigste i livet, siger hjemvendt nordjyde.